Ичӧтик тешкодь вӧвлӧмторъяс йылысь

	Автор тӧдчӧдӧ лыддьысьысьӧс водзнас чукӧртлӧм вӧвлӧмторъяс йылысь удораса олысьяс костын, кодъяс артмылӧмны на кольӧм кызь нэм кадын. Колӧ тӧдчӧдны, мый быд серпасалӧмыс коркӧя вӧвлӧм збыльтор!

Нималана «грамотей»

	1905 воын на Путшкымдін сиктын воссис земскӧй училище. Удораын сійӧ лоис мӧдӧн, а медводдзаыс таӧдз воссис Кослан сиктын. Сы пӧраӧ тайӧ сиктын оліс-вывліс Елис Митрей дед. Ас кыпӧдӧм неыджыд оланіныс сулаліс чульк вылын Путшкым ю дорын. Гӧтырыс нин бурауна во сайын бырис, а ас челядь эз вӧвны. Буракӧ, гортсаяс лыдын кӧзяин видзис ай кӧзаӧс да рыжӧй кань. Кӧть мортыс чотысьӧн вӧлӧма, коркӧ на вӧралігӧн чеглӧма коксӧ, но вӧрасӧн да збодерлунӧн, майбыр, абу сетчылӧма томджык мужичӧяслы. Ас керка гӧгӧрын пелысь пуяс кындзи быдтӧма на куим сус пу, мыйӧн векджык гӧрдитчылӧма. А нӧшта-на, грамота серти кужлӧма кӧть и «чукля-мукля» ног гижны коми кывйӧн да бергалан сорӧн лыддьысьны роч кывйӧн.
	Ӧтчыд тӧв кадӧ училищеӧн веськӧдлысь Максим Васильевич локтас гортас Митрей дед дорӧ ыджыд могӧн.
	И со, мый водзӧ...
	«Доброго здоровья, Дмитрий Елисеевич!» - вежавидзӧмӧн чолӧмасис тагӧс вуджӧм бӧрын пырӧм мужичӧй, ... кузь туша, косіник, лӧз ной шынеля да ной сапӧга.
	«А-а, Максим Василич? Проходь, проходь! – радпырысь воча киӧн ӧлыштіс кӧзяин. – Лок, садись! Бур гостю ме бара рад!»
	Гӧсьт пуксис воча пызанлань лабич вылӧ да шапкасӧ шамралӧмӧн яндысьӧмпыр шыӧдчис: «Дмитрий Елисеевич, я к Вам по весьма важному делу».
	«Ну, давайте медводз почаёвничаем, - воча нюмыштіс Митрей дед. – Мой тшай с травами быдпӧлӧс, дерт, дуки...Ӧ-ӧ-ӧ! Запахи, запахи вонючие, а напиться чӧскыд!»
	«Благодарствую, но сначала может поговорим о деле? – вӧзйис ассяньыс чина морт сьӧд бантошсӧ малыштӧмӧн.
	«Да, да! – ӧлыштіс кинас дед. – И дело обсудим, и тшай попьём, а то самовар стынуть будет... Э-э! Кӧсъя шуны, говорить – кӧйдас! А Вы давайте матӧджык пызан сайӧ!»
	Максим Васильевичлы быть ковмис сӧгласитчыны да медводз пӧрччыны шынельсӧ. Юрнас дӧвкнитіс да шуис: «Так и быть, уважу. Благодарствую!» Та бӧрын ньылӧдтӧдз гӧсьт сӧчӧн торъясӧн ырксис пым тшай.
	«Может суп ещё! Зэв чӧскыд шыд, буретш, сальпаксис нин пач водзын», - зэв нин нӧшта вӧзйис кӧзяин гӧсьтлы шоммӧдӧм сёйӧд, кутшӧмӧс ачыс радейтіс.
	«Увольте! Полноте, Дмитрий Елисеевич! Я совсем недавно обедал, - юрнас дӧвкнитӧмӧн да кияснас ӧлалӧмӧн тӧдчӧдіс гӧсьт. – Кстати лесной чай отменный. Но, позвольте сейчас говорить по делу».
	«Бур, бур! Слушаю! – горкйис дед да дӧрӧм соснас чышкис вом дорсӧ. А водзӧ, сылӧн дзормӧм тошкыс быттьӧ дрӧгмуніс, кор чина морт вӧзйис сылы недыр кад нуӧдны «словесность» кузя урокъясдӧ куим вося велӧдчысьяскӧд.
	Кутшӧмкӧ здук мысти Митрей дед шаргӧдіс синъяссӧ.
	«Видите ли, так сложились обстоятельства, что двое учителей захворали, а больше некому их заменить. У нас с моим помощником – старшие классы и мы просто не успеваем взять под опеку обучать другие классы. А Вы, на мой взгляд, достаточно сносно владеете русским языком, тем более знаете всех учащихся. Я Вам предоставлю всю программу, объясню тематические разделы и другие необходимые пояснения. Всего-то, два часа уроков в день! Думаю, для Вас будет не сложно уделить семь-десять дней весьма полезному общему делу, - помаліс виьтасьӧм Максим Васильевич да нӧшта на содтіс. – Не волнуйтесь, Вам ещё за полезные труды небольшое жалованье, но всё же...»
	«Максим Василич! Ну ты, батенька, быттьӧ нӧшкӧн долбанул меня! – тшӧкъялӧм ногӧн вочавидзис Митрей дед. – Я ведь грамоту тӧда маленько, как половина тшая кружки. Да, дело важное, но можно. Согласен! Буду лупить... А нет, нет, лучше ляпӧйӧн по сітану только лодырей. Они у меня – У-ух! Грамоте сразу научатся!»
	«Погодите, погодите! – дугӧдіс кияснас ӧлыштӧмӧн чина морт. – Дмитрий Елисеевич! Детей не надо лупить «ляпоем», их обучать надо доходчивым, убедительным и понятным словом!»
	«Да, да! Ме сідзи и кӧсйи шуны, - дед чеччис скамля вылысь да усьӧм гачсӧ кутӧмӧн кыпӧдыштіс да нӧштаысь волысаліс. – Я управлюсь! Пусть твёрдо знают русскую и коми грамоту! Это главное! Не подведу Отечество!»
	Шуны-кӧ веськыда, Дмитрий Елисеевич квайт лун сӧмын и велӧдӧма челядьӧс. Да кыдзи на велӧдӧма!
	А мыйта сӧрӧм, мойд да легенда чужан му йылысь виьтавлӧма Митрей дед челядьлы да мый дыр на помнитӧмны том войтыр. А со роч кыв велӧдӧм серти векджык шулӧма: «Роч кыв тӧдмавны да мукӧд тӧдӧмлунӧ велӧдны тіянӧс, бур пиян, эмӧсь мӧд велӧдысьяс, а ме кӧсъя медым ті некор эн вунӧдӧ ас чужан Му да коми кыв...».
	Со татшӧмӧн дыр-на нималӧма коми удораса крестьянин Митрей дед, мыйысь и шулӧмны сійӧс сэтчӧс коми олысьяс ас костын «грамотейӧн».

«Приятного аппетита!»

	Коркӧ ӧтчыд Важгортса школаын велӧдчысьяс ыджыд урок костын нуръясьӧмаӧсь интернат стӧлӧвӧйын. Тӧдлытӧг сэтчӧ пырас школаса завуч Нина Афанасьевна да нюмпыр гора шыадчас: «Приятного аппетита, дети!» Кодыскӧ на и вочавидзасны – «Пасибӧ!», а унджыкаыс кольӧны чӧв пукавны пызанъяс сайын.
	Нина Афанасьевна и юалас: «А коді вермас вуджӧдны тайӧ роч кывъяс коми вылӧ? Кыдзи комиӧн шуӧны «Приятного аппетита»?»
	Здук мысти кисӧ кыпӧдӧмӧн чеччас пызан сайысь ӧти зонка да збодера гӧлӧсӧн сявкнитас: «Коктӧ лэпты!»
	Чуймӧм велӧдысь эз на удит аочаавны, кыдзи кывсяс нӧшта нывкалӧн гӧлӧс: «Эн тэрмасьӧ панясигӧн!» Сэсся бара кывсис: «Эн чавкайт!»... «Эн сёрнит сёйигӧн!»
	«Ӧй-йӧ-йӧ! Вӧлӧмкӧ, некоді оз тӧд! – шогмӧм ногӧн шуас велӧдысь да шыӧдчас. – «Казьтӧда быдӧнлы – «Прияного аппетита!» сійӧ «нянь-сов» сиӧм коми кывйӧн!»
	Но, водзӧвылӧ мукӧд челядьыс абу и гӧгӧрвомны правильнӧя да роч войтыркӧд, кӧть и гежӧда, а шыӧдчылӧмны видзасигӧн «Приятного аппетита!» - «Здравствуйте!» кыв пыдди.

Мезд ваян ной сапӧгъяс

	Ӧтчыд, 1965 воын, тӧвся кадӧ, Перша Ӧнь Марӧй, Слӧбӧда-Яг деревняын олысь, смелмӧдчас медводзысь ӧтнас лэбны АН-2 самолётӧн Кослан аэропортсянь Княжпогост посёлокӧ ныв-зять дорӧ гӧститны. Водзвыв дасьтас сумка тыр быдкоя гӧстинечӧн и, дерт жӧ, шоныда пасьтасяс да кӧмасяс мӧдан лунӧ.
	«Фу-у! Слава Богу! Со ме и пукси самолётӧ, - майшасьӧмпырысь мӧвпаліс нывбаба. – Ӧй-ӧй! Лэбзим! Фу-у! Кутшӧм нин вылынӧсь! Свят, свят!»
	Недыр мысти Ӧнь Марӧй казяліс, мый мукӧд пассажыръяс синъяснысӧ куньӧмны и весиг оз видзӧдны ӧшинь пыр. Вочасӧн, кор нин кадыс колис джын час мыдта, сійӧс надзӧникӧн пондіс шогӧдны да вукйӧдлыны. «Ӧй-йӧ-йӧ! Мыйнӧ мекӧд? Ӧд и вӧсӧдны вермас пырысь-пыр..., - шӧйӧвошис Ӧнь Марей да сэсся нем виччысьтӧг кокысь пӧрччис ной сапӧг пӧв, кодӧс жмитіс морӧс дорӧ и сьӧкыда лолыштӧм бӧрын вӧсіс кӧмкот пытшкӧ. Дерт жӧ, яндзим вӧлі мукӧдъяс водзын, но мый вӧчан?
	Ага! Вӧлӧмкӧ да воча пукалысь мужичӧй, коді шаргӧдӧм синъясӧн «серпасаліс» татшӧм шогӧдӧм Ӧнь Марӧйлысь сідзжӧ эз вермы кутчысьны да пондіс вукъявны.
	Буракӧ, нывбаба зэв дыр эз думайт, а пыр пӧрччис мӧд ной сапӧг пӧв да мыччис коньӧрлы.
	Кор самолёт пуксис аэродром вылӧ Ӧнь Марӧй майбыр эз няргы, а сӧмын нюмъяліс да шоныд чувкияс кежысь шлопкис лым кузя петанінӧ. Ӧти киын – сумка, а мӧд киын – ной сапӧг гоз. Зато ныв-зять гозъялы вӧліс гажа. Олӧмын быдторйыс овлӧ, а сідзкӧ и юмортӧг овны оз позь.

Яр Ваньлӧн мог

	Ыджыд Тыш помассьӧм бӧрын дыркодь на вӧлі сьӧкыд да тшыгъя кад Удораын. Буракӧ, колкоз «Красный боец» Макарыб деревняын, кӧні веськӧдлысьӧн 50-ӧд воясӧ нималіс Данись Сандыр, кыдзкӧ да мыйкӧ планъяс серти бура уджаліс.
	Сы кадӧ овсьылісны сэтчӧс олысьяс – Яр Вань гозъя. Кыдз и ставӧн, олӧма пӧль-пӧч сідзжӧ старайтчисны ас пай пуктыны. Шуам, Яр Вань кужансямсӧ тӧдчӧдліс вӧв додьястӧ, телегъястӧ да пелься вӧчны.
	Ӧтчыд сылӧн пӧчыс гӧра-кӧдза помассьӧм бӧрти вӧлі мунӧма Слӧбӧда сиктӧ нылыс дорӧ отсасьны нук-нучкаястӧ видзны. И со кык вежалун мысти Яр Вань гусьӧн шыӧдчас Данись Сандыр дорӧ: «А бур мортӧ, кӧсъя медым сёрниыс колис ас костын. Могыс ӧтик – гашкӧ, кутшӧмкӧ ичӧтик нывбабаӧс мены отсалан корсьны, кытчӧдз менам пӧчӧ абу на гортын?»
	Колкозӧн веськӧдлысь медводз шӧйӧвошӧма да тайкӧ абу ыстӧма «дявол» дорӧ, а сэсся веськыда да скӧра шуӧма: «Ме Тіянӧс зэв пыдди пукта, но ӧні менӧ сэтшӧма скӧрмӧдінныд, мый сета сӧмын ӧти бабьесӧс. Ветлӧ конюшняӧ да сэні пӧрысь, чотысь кӧбыла вӧв тадзи жӧ пессьӧ, кыдзи и Ті. Со и сёрнит сыкӧд та йылысь! А миян таво план серти колӧ вӧчны вит выль додь, дас кык пу бочка да куим телег! Талун миян юнь 12 лун, сідзкӧ октябр 10 лунӧ уджъяссӧ колӧ помавны. И ӧні думайтӧ, кыдзи ставсӧ вӧчны, а ме видзӧдла, кымын трудодней Тіян пасъясны! Всё!»
	Воча Яр Вань шуӧма сӧмын ӧтитор:  «Сандырӧ! Тэ эськӧ зэв бур председатель, но овлы меӧдз, гашкӧ, сэки гӧгӧрвоан менсьым мог!»

Куимысь нэсйӧм – шуд вылӧ!

	Коркӧ Вендингаса олысьяс Як Микӧл да Ион Вань тулысын гӧра-кӧдза бӧрти некымын лун-вой кежлӧ катласны Вень ю кузя чери кыйны.
	Буракӧ, туйӧ петӧм водзын Микӧл гӧтырлысь гусьӧн ас пывсянын удитӧма вӧлі вийӧдны ас карӧм вина куим литра гӧгӧр, а Вань ыджыд пӧрт тыр сёян-юан пыдди том истшӧра сорӧн пуӧма ячменя рок. Сэсся, нӧшта на кык вылӧ босьтыштӧмны сов, сакар да кос нянь.
	«Но вот Ваньӧ, а сэсся миян нинӧм оз и ков – сёйӧд эм, лӧвляяс мешӧкын, а чер-пила да мукӧд кӧлуй важӧн нин пыж нырын... Та-а-к! Кык лагуныс миян тырмас, Ваньӧ?» - медбӧр юаліс Микӧл ёртыслысь.
	«Зо, тырмас! – дӧвкнитіс юрнас воча ёртыслы Вань да пуксис пыж бӧжӧ пелыссӧ киын кутӧмӧн. – Вай, йӧткысь, мӧдам, сэсся ӧласьны миян некор. Асы, катны на колӧ дас кӧкъямыс верст!»
	Дерт, катысьяслы бӧрти ковмыліс и некымынысь тшуклыны берегӧ, медым мудз вештыны да и сысъясьыштыны этшаника «курыд» ваӧн. Ышловзьӧм мужичӧйяс зэв на и ладнӧя да збодера «ворсӧдчины» сынӧмӧн, кӧть и ньылӧмыс, майбыр, эз жалит найӧсӧс. Да и Вань на шыӧдчис ёртыс дорӧ: «Микӧлӧ! А колӧма жӧ гудӧкӧс на босьтны... Ну да ладнӧ, шыладтӧг сьылам!» И мужичӧй нюмпыр гораа нюжӧдіс ассьыс радейтана гажа сьыланкыв: «Инды меным, войвыв кодзув,
Кӧні чассьӧ менам?
Кытысь корсьны ассьым подув,
Кыкӧн олӧм югзьӧдам!
А-а-ак!

Водзӧ, водзӧ каттьӧ кад,
А ме кута надея.
Эска вежсяс олан кад,
Ас олысьлы бур сиа!
А-а-ак!
	Сӧмын	 рытланьыс катысьяс воштӧдчисны ас кыйсян керкаӧдз. «А зо, бара, Микӧлӧ, ми тэкӧд ӧні «райын»! Кутшӧм мича гӧгӧр, а лов пытшкын продник! – радліс Вань бипур дорын кияссӧ паськӧдӧмӧн да тайкӧ нин йӧктыны эз понды. – Эге-ге-ге! А-а-к! Но мый-а, гашкӧ, и по «сто грамм»?»
	«А мый-а, дерт, позяс! – вочавидзис Микӧл. – Асы, и чайник пакулаа чайӧн пузис да и рок шоналіс скӧвӧрӧдаын! Но, вай кисьтышт кружкаясӧ да миян вӧр-ваыс вӧсна и кыпӧдам! Ӧд, сӧмын сійӧ вердӧ-удӧ мортӧс, пасьтӧдӧ, вын да дзоньвидзалун сетӧ... А-ак!
	Вой кадӧдз кык ёрт «нуръясины» да татшӧм ногӧн вештісны гажтӧмчӧмныссӧ вӧр-ва кузя. Аски лунӧ, узьӧм бӧрын, кыкнанныссӧ босьтіс висьӧм, но тӧдлытӧг гажъялӧм бара нюжаліс рытӧдз, кытчӧдз вина бутыльныс эз кушмы.
	Ружтысь войтыр палялісны сӧмын нӧшта лун-вой мысти. Медводз шыӧдчис Микӧл: Ваньӧ, а вай жӧ кӧть ӧти кулӧм вӧйтлам матысса куръя вомӧ. Ӧд аски нин миян бӧр гортӧ колӧ кывтны. Йӧз серам да и сӧмын!»
	«Сӧгласен, бур ёрт, сӧгласен! Прокшат, оз тай волы! Асы, дзугис миянӧс винаыс! Вай жӧ, пасьтасям да петалам ю вылӧ!» - вочавидзис Вань.
	Но мый татчӧ шуны? Боксянь-кӧ видзӧдны, войтырыс эз сетчыны висьӧм улӧ, а думайтіны чери кыйсьӧмйылысь. Недыр мысти кыйсьысьяс вӧйтісны кулӧм матысса куръя пыранінӧ да ӧти гез помсӧ нарӧшнӧ гӧрддзисны нёровтчӧм ва дорса том кыддзӧ.
	«Но вот, ӧні мед кӧть «акула» пырас, некытчӧ оз ну, - сераліс Вань да дӧвкнитіс юрнас Микӧллы. – Сідз ӧд, Микӧлӧ?» Но, ёрт воча немтор эз удит шуны, а сӧмын гора куимысь нэсйис.
	«А-ха-ха! – нӧшта на гораа кутіс серавны Вань. – Но, тэ гымыштін быттьӧ «салют» пушкаысь!»
	«Зо, мый нин сералан, - шуис Микӧл. – Тайӧ лёк тӧдмӧс, нинӧм бурыс оз ло!»
	«А со, меным водзнас на батьӧ мый шуліс: «Ӧтчыд нэсъян – сійӧ абу бур вылӧ, а куимысь-кӧ – ыджыд шуд вылӧ», - вочавидзис Вань.
	Но, а бӧртиджык та бӧрын рытӧдз кык ёрт пилитчины да пес заптісны мыйта вермисны арся кыйсян пӧра кежлӧ. 
	Мунан лунӧ, асылын войтыр медводз петісны ю вылӧ кыйсян кулӧм босьтны, но кор матыстчисны куръя дорӧ чуймисны – ловляӧ вӧлі гартчӧма кутшӧмкӧ ыджыд гӧна туша!
	«Господи! Тайӧ нӧ мый татшӧмыс? – нюжӧдіс ньӧжмыд кывъясӧн Вань. – А, гашкӧ, кутшӧмкӧ «васа» звер?»
	«Но-лы, вай, нӧшта сынышты матӧджык, - шуис Микӧл да босьтіс черсӧ киясӧ пыж нырысь. – Ак! Пищальыс абу, жаль!»
	«А оз вӧрзьы весиг да! – сёрнитіс Вань. – А-а-а! Да, тайӧ лола туша! Збыль, збыль! Он ӧмӧй аддзы синтӧм «туракӧ»?»
	«Тьпу! Тайӧ и збыль лола дзугсьӧма да пӧдӧма, абу сидзалӧма – вот и пӧдӧма мудзӧмысла! – тӧдчӧдіс Микӧл. – Слава Богу! Катлім чери кыйны, а кыйим яй!»
	«Но вот, мый ме тэныд висьтавлі тӧрыт, - ышловзис Вань да нюмпырысь такӧдіс ёртыслы. – Куимысь нэсъян – ыджыд шуд лоас! Ак! Кутшӧм жаль, мый гудӧкӧс эг босьт сьӧрам!»
	Мый нин шуны, а куимысь нэсйӧмыс и збыльвылӧ вӧлӧма шуд вылӧ!


Порсь тышкӧм

	Воддза кадӧ Удораса леспромхозлӧн Косланса вӧрпункт зэв нин нимавліс вермӧмъясӧн вӧр заптӧм кузя. А унджык сэні уджалысьыс оліны Ыджыд-Яг посёлокын, коді ӧніяӧдз на коньӧр моз мыгӧрасьӧ, правда, кусӧм олан «банӧн» чус Мозын ю дорын да веськыда Кослан сикт водзын.
	Казьтылӧмъяс серти тані водзнас пӧшти быд семья видзліс гортса овмӧс ӧткодя моз. Но, торйӧн нин видзлісны порсь непременнӧ кук-куимӧс. Векджык, видзысьяс медъён да ыджыд порсьнысӧ тышкылісны тӧв кадӧ яй вылӧ. 
	И, со, ӧтчыд ноябр 7-ӧд лунӧ Микӧл Веча корас ассьыс ёртсӧ Петыр Сандырӧс тышкыны ас видзасӧс. Мӧд рытсянь на лӧсьӧдас кык пурт кульны ку, 28 калибра одностволка пуля зарадъясӧн да аски стӧча колана кадӧ локтас ёртыс дорӧ.
	И, со... Медводз кӧзяин петкӧдас порсьӧс гидйысь ваӧдны ичӧтик йӧр пытшкӧ. Сы кості Сандыр йӧр сайсянь матысянь лыяс ружьеысь порсьлы юрас. Буракӧ, лёкнога горзӧмӧн пемӧс гаровтчас чеччалігтыр да бӧр уркнитас-пырас восьса ӧдзӧс пыр гидйӧ.
	«Мый тайӧ? Ог гӧгӧрво! – дивуйтчис лыйсьысь. – Да бура лыйи, стӧч пель дорас! Гашкӧ, зарадыс слаб вӧлі?»
	Сэсся Сандыр вежас выль патрон да нарадитас Вечалы петкӧдны выльпӧв порсьӧс йӧр пельӧслань. Кӧзяин пырас гид пытшкӧ да матьтысьӧмӧн пондас эськӧ мырсьӧмпырысь пельясӧд петкӧдны порсьӧс. Но, «не тут-то было»! Лёкнога горзысь скӧрмӧм тутас кӧзяинӧс пондіс йитшкӧдны нырбукӧн стенлань, кодлы сэсся быть ковмис «усйысьны» гид пытшкысь. «Фу-у-у! Ме ог вермы татшӧм туша петкӧдны, асы, лешакыд весиг чуньӧс куртчис вирӧдз, - гораа норасис Веча. – Вай жӧ, Сандырӧ, гид пытшкас и лый нӧштаысь. А бӧрти сэсся петкӧдам кыкӧн!»
	«Но, бур, бур!» - сӧгласитчис ёртыс да гидйӧ пыранінсянь бараысь грымкнитас.
	Взбешӧннӧй раненӧй пемӧс уськӧдчас лыйсьысь вылӧ да турбыльӧдас куйӧд чукӧрын. Морт ӧдва мездысяс йӧр мӧдарӧ. А сы кадӧ татшӧм серпассӧ ӧшинь пыр аддзас Вечалӧн гӧтырыс, коді скӧрмӧмпырысь петас гортысь, пес чипас дорысь киӧ босьтас кӧлун, пышйӧн локтас гид дорӧ, пырас йӧр пытшкӧ да став вынсьыс кучкас кӧлун тышнас порсьлы кымӧсас. Коньӧр пемӧс бруткысяс кӧзяйкалы кок улӧ да выльӧн ловсӧ лэдзас. Ыззьӧм нывбаба сӧмын и шуас: «Но, мый-а видзӧданныд? Давайте, кульӧ кусӧ, но медводз вольӧс вольсалӧ, а ме петкӧда ведраӧн пӧсь ва... Выйымӧсь жӧ ті – кык «ӧклупень»! Порсь тышкыны он вермӧ!»
	Бӧртиджык Сандыр и шуас ёртыслы: «Но, гӧтырыдлӧн и чорыд кияс, тайӧ и ӧшкӧс вермас тышкыны... Тэ бара сыкӧд ӧстӧрӧжнӧ асьтӧ кут! Ме весиг повзи, кор аддзи гӧтыртӧ кӧлунӧн!»

«Сиволан» зять

	Ӧтчыд гожӧмын Слӧбӧда-Яг деревняӧ Кӧсьта Наста дорӧ гӧсти воласны недыр кежлӧ карса олысьяс – ичиньӧн шуысь Ӧнь Марӧй да сылӧн верӧсыс Микаль Всеволод. Слӧбӧда сиктсянь гӧсьтъястӧ катӧдасны местаӧдз пыжӧн и, дерт жӧ, деревняса олысьяс пыр казяласны воӧм кӧлуя войтырӧс да кутшӧмкӧ кадколаст мысти мукӧдыс кортӧг локтасны Кӧсьта Наста дорӧ ас гӧстинечъясӧн рытъя кад колльӧдны. Нывбабаяс ӧтувъяӧн отсаласны кӧзяйкалы и пызан лӧсьӧдны, и самӧвар пузьӧдны...
	«Но, вай жӧ, войтыр, пуксьӧ пызан сайӧ да кыдзкӧ тӧрӧдчӧ. А ӧд, стӧч дас морт вылӧ и тырмӧ пызаныс...», - шыӧдчис кӧзяйка, сэсся пыраліс чуланӧ да моздорын кутӧмӧн петкӧдіс джын бутыль мыдта ас карӧм вина, кодӧс тӧрӧдіс пызан шӧрӧ чери курникъяс костӧ.
	«Педӧрӧ! Степӧ! Но-лы, кисьталӧ стопкаясӧ, ме кӧсъя шуны медводз кыв! Эн яндысьӧ! Вай, вай! Ставӧн ас йӧз!» - Кӧсьта Наста ышӧдӧм ногӧн сэсся збодера шыӧдчис ас сёрниӧн. – Талун менам радлан лун, дыркодь нин виччыси дона гӧсьтъясӧс – со Машаӧс ті ставӧн важысянь на тӧданныд, а сылӧн верӧсыс – ыджыд чина морт, нимтӧны Сиволон Микайлович и меным сійӧ лоас зятьӧн. Коми кывсӧ мортыс гӧгӧрвоӧ, кӧть и роч кыв сорӧн, сідзкӧ позяс и ас кывйӧн сёрнитны. Но, вайӧ кыпӧдӧ стопкаясныдтӧ да донъялам гӧсьтъясдӧ!»
	Колӧ шуны, мый кӧзяйка некутшӧм куры два эз юлы, а векджык гусьӧн аслыс быд дырйи вӧлі дзолькнитас шыд бульон, либӧ прӧста ва, кӧть и аслыспӧлӧс, бӧрйӧм кывъясӧн ассяньыс сяммыліс ыззьӧдны быдкоя гӧсьтӧс прӧбуйтлыны курыд юантор.
	И со пансис юасьӧм да сёрни пызан сайын войтыр костын. Медводз Всеволод Михайлович дорӧ шыӧдчис рыжӧй уска Мить Степ: «А но-лы, Сиволон Микалович, висьтась, кутшӧм татшӧм чина удж вылын тэ уджалан да нӧшта на, мый карас бурыс? Со, ми ас олӧмӧн да ас сямӧн олам, прӧста ог пукалӧ, а век ноксям, прӧмышляйтам, му вӧдитам, гортса овмӧс видзам...».
	Дерт, гӧсьтлы эз вӧв лӧсьыд кывзыны кор быд нога дзугины да вежгиньтіны сылысь ним-ӧвичсӧ, но эз понды элясьны.
	«Веськыда-кӧ шуны, уджала ме вӧр заптан Министерствоын начальником отдела, кыдз шуасны. Дерт, частӧ волывла командировкаӧн и Удораӧ удж кузя, кыдз шуасны. Слӧбӧда-Ягӧ, асы Машакӧд нин коймӧдысь, асы, локті гӧсти чери сёйны да чӧскыд «самогон» прӧбуйтлыны, кыдз шуасны. Вот, сӧмын ачым ме абу охотник да чери кыйысь. Сӧмын кар дорын эм асланым неыджыд му рӧч, кодӧс гозйӧн вӧдитам – картупель да сёркни, да лук быдтам, кыдз шуасны. А сідз – карын мӧд оланногыс абу деревенскӧй, кыдз шуасны, - нуӧдіс сёрни Всеволод Михайлович да векджык нюмъяліс. – А сэсся, бур йӧзӧ, меным ошйысьны нинӧмӧн!»
	Та бӧрын пыр шыӧдчис Вась Педӧр тыра стопкасӧ вылӧ кыпӧдӧмӧн: «А со, бур морт, ме тэныд кӧсъя шуны. Коми морт – сійӧ пармаса морт, а вӧр-ваыс сылӧн горт! Сідзкӧ, миян дона Микаль Сиволонович, тэ верман не кыйсьыны и му не вӧдитны, и гортса овмӧс не видзны. Лоӧ бурджык и тӧлкаджык, тэ кӧ татчӧ кутан мӧдӧдны кыйсян кулӧм полотно да дрӧб-пӧрӧк, а ми тэныд вештам звер куясӧн, яйӧн да чериӧн!»
	«Энлы, энлы! – вочавидзис карса гӧсьт. – Меысь «гос ни пӧльза» оз артмы, кыдз шуасны! Менам, ӧтикӧ, дзик мӧдпӧлӧс удж, мӧдкӧ, ме нинӧм ог гӧгӧрво кыйсян да лыйсян заралье серти. Ме весиг магазинысь ог сяммы аслым трусик ньӧбны, кыдз шуасны! Асы, колян во ньӧблі да вӧлӧма женскӧй!»
	Пукалысьяс ваквакӧн сералісны, а сэсся дыр на висьтасисны вӧвлӧмторъяс йылысь, казьтылісны и ас бырӧм рӧдвужсаясдӧ да пӧль-пӧчӧс.
	А бӧртиджык нывбабаяс нюжӧдісны ассьыныс сьыланкывъястӧ. Гажӧдчӧм артмис сьӧлӧмсянь да сёр рытӧдз.
	Буракӧ, тайӧ лоис медбӧр волӧм карса гӧсьтъяслӧн. Во мысти Павлова Анастасия Константиновна кувсис. А йирвасаяс бӧрти дыр-на казьтылісны «Сиволон» зятьӧс.

Черныбса Вера тьӧт

	Ӧтчыд Вера тьӧтлы почтальонша гортас ваяс телеграмма, кодӧс вӧлі мӧдӧдӧма Олег пиыс. Пӧрысь мамыс эськӧ и прӧбуйтлас ӧчки пыр лыддьыны да немтор оз гӧгӧрво.
	Сэсся петалас суседъясыс дорӧ, кӧні сылы тӧлкуйтасны, мый юнь 13-ӧд лунӧ сы дорӧ Олег пиыс семъянас артельӧн воасны гӧститны.
	«Но, Слава Богу! – радпырысь пернапасасяс Илля Вера да пыр думӧ усьӧ. – Ӧй-йӧ-йӧ! А мыйӧн-нӧ ме гӧститӧдны кута донаясдӧ. Хм! Черныб кӧть и абу Сыктывкар, но бурджыка-на кутас няня-солаӧн торъявны!  Медводз, пӧжалуй, колӧ лавкаӧ ветлыны да бӧрйыны чӧскыд сёян-юантор. Нинӧм, удита кык лунӧн и ньӧбны, и пӧжасьны, и пусьыны».
	А вӧлӧма зэра поводдя, но, буракӧ, ышловзьӧм Вера тьӧтлы татшӧм сорӧмъяс абу сибавлӧмны. Майбыр, гортас тай эз пукавсьы – чӧвтіс пельпомъяс вылӧ плащ-накидка, чышъянасис, сапӧгасис, кватитіс сумка да петіс ывлаӧ воськовтны лавкаӧдз. Кор пырис вузасянінӧ пыр казяліс, мый прилавок сайын кутшӧмкӧ тӧдтӧм вузасьысь. «А кӧні-нӧ Люсяыс? – юаліс сійӧ партука том нывбабалысь.
	«Вы, бабушка, Людмилу Алексеевну спрашиваете? Так она ведь в отпуске с позавчерашнего дня, а я временно её заменяю, - нюмпырысь вочавидзис вузасьысь. – Слушаю Вас!»
	«А меным, дочка, «майю» ӧти банка», - чуньнас вӧрӧдӧмӧн индіс полкаяс вылӧ ньӧбасьысь.
	«Извините меня, но я по-коми пока плохо понимаю, - вочавидзис вузасьысь. – Вы покажите, на какой полке эта банка».
	«Так, асы тай, донукӧ, он ӧмӧй аддзы, вай же «майя», нӧк кодь», - кисӧ нӧштаысь нюжӧдӧмӧн индіс Вера тьӧт.
	«А-а, майонез? Вот эта баночка?» - бараысь юаліс нывбаба.
	«Да, да! – дӧвкнитіс юрнас ньӧбасьысь. – Нӧшта на на полке дорся кулёк, где еджыд «номырки». Сё лебедьӧ! Кыдзнӧ тай шулӧны? А-а! Макароны – рожоки!»
	«Вот эти? Рожки?» - вузасьысь инмӧдчис чуньясӧн упаковкаӧ.
	«Да, да! Дочка! – яндзимпырысь нюмыштіс Вера тьӧт. – Асы, лёка тӧда роч кывйӧн. Ми тай ас костын шулам рожкисӧ «номыркиӧн». Т-а-к! Ещё надо кольки – двадцать штук! Как же их?»
	«Наверно, яйца куриные? – бараысь тӧдмӧдіс вузасьысь да мыччис кык упаковка. – Пожалуйста!»
	«Дочка, вот ещё надо «курыд» ва – вина! – водзӧ виьтасис Вера тьӧт. – Да самые лучшие, самые вкусные и чӧскыдӧсь, да не очень дука, да не очень курыд... Не спирт и не водка!»
	«Бабушка, Вы гостей ждёте? – юаліс нывбаба. – Тогда я Вам сама выберу! Согласны?»
	«Давай, давай, дочка! Тэ знаешь! – бара юрнас дӧвкнитӧмӧн воча нюмыштіс коми тьӧт да ыджда лолыштіс. – Прокшат тӧдас, кутшӧм-сык вина бурджык, мыйӧн тӧда? Дерт, тӧда – ас карӧм винаысь да ас пуӧм сурысь нинӧмыс бурджык абу!»
	Вузасьысь бӧрйис «шампанское» доз да настойка «рябиновая». Дон мынтысьӧм бӧрын Илля Вера меліа кутлас кисӧ том нывбабалысь да шуас: «Ты, дочка, на меня не обижайся, что я плохо говрою по-русски, но все мы живём ӧти Му вылын!» Сэсся дӧвӧляпыр аттьӧаласны ӧта-мӧднысӧ роча-комиӧн да коми-рочӧн.
	Шулӧмны тай коркӧ миян пӧль-пӧч: «Могутаыс-кӧ йӧз пытшкын ӧтик – быд дырйи позяс ӧти кывйӧ воштӧдчыны да гӧгӧрвоны...

Вунлытӧм угощенье

	Коркӧ гожӧм водзвылын пӧжарнӧй инспекцияын уджалысь инспектор нуӧдӧма Разыб деревняын прӧверка по соблюдению правил пожарной безопасности.
	Быд оланін, керка-карта, гараж, сарай тэчӧма учёт вылӧ да гижлӧма торъя акт.
	Стӧч сы пӧраӧ Илля Елен гортас ӧтнас вӧлӧма да дзимлясьӧма, а нӧшта-на, электроплитка вылӧ пуктас шыд гырничсӧ шонтыштыны. Другысь кылас, мый кодкӧ тотшкӧдчӧ пыран ӧдзӧсӧ. «Но, пырӧ ли, мый ли сэсся! Коді сэні?» - гора шыӧдчас кӧзяка. 
	Воссяс ӧдзӧс и тагӧс вуджӧдас кителя да картуза морт, коді ӧти киын кутӧ вӧлі гӧрд папка. «Здавствуйте! Вы будете Елена Ильинична? – збодера юалас рочӧн тӧдтӧм мужичӧй.
	«Да, это я буду, - вочавидзас Илля Елен. – А Вы сами кто будете?»
	«Я, инспектор госпожнадзора Тарасов Иван Яковлевич, - вочавидзас мӧдыс да тӧдчӧдас. – Я уполномочен провести обследование и проверку частных домовладений, включая хозяйственные постройки, на предмет готовности к летнему пожароопасному периоду и соблюдению Правил пожарной безопасности и исправности электробытовых приборов. Я сразу к делу, Елена Ильинична, а лучше бы было с Вашим хозяином дома обойти объекты во дворе».
	«А хозяина нет. Он на рыбалку уехал и придёт только через неделю», - висьтасис кӧзяйка.
	«Ну, тогда Вы покажите мне помещения дома, хлев и сарай, а я проверю исправность электропроводки и электроприборов», - вӧзъяс ассяньыс инспектор.
	Илля Елен петкӧлас мӧдлы мый колӧ, а сэсся бӧр пырасны кухня жырйӧ, кӧні вӧлі таӧдз на включитӧма электроплитка. «У-ух! Ну, вот и шыд гырничӧ тайкӧ абу сотчӧма! Лешакыс мед нуас!» - тэрыба выключитас розеткаысь «вилкасӧ» да включитас пузьӧдны электрочайник. Сы кадӧ инспектор пуксяс пызан сайӧ гижны акт обследования. Кӧзяйка весиг повзяс да юалас: «Иван Яковлевич, Вы мне штраф пишете?»
	«Да нет, что Вы, Елена Ильинична!? – нюмыштіс инспектор. – Сейчас я составлю Акт обследования, а Вы мне распишетесь, а копию оставлю Вам. Скажу прямо, у Вас замечаний мало, единственное – это до 1 июля сего года необходимо заменить электросчётчик. Как муж вернётся, пусть сходит к электрику, так как надо ещё и опломбировать. Вы не волнуйтесь, у других, которых уже успел проверить, недостатки гораздо серьёзнее, чем у Вас. Так что,  не волнуйтесь!»
	«Ну, Слава Богу! А то напугал меня, аж ноги задрожали», - сьӧкыда лолыштіс нывбаба да тэрыба пондіс пызан вылӧ тэчавны вундылӧм нянь, сакар доз, печенньӧ...
	«А вот сейчас я угощу Вас отборными щами с зеленью и сладким мясом. Такой пищи Вы никогда не пробовали! Вот мой муж на таких щах и окреп! – дӧвӧляпыр Илля Елен вӧзйис инспекторлы ӧбедайтыштыны. – Пожалуйста, угощайтесь! Чем богаты, тем и рады, как в народе говорят! А ещё и чай у нас, у «разгортских» особенный – обязательно из листьев «иван-чая», с листьями брусники и душистой мятой. Вкус – обалденный!»
	«Ладно, уговорили! – сӧгласитчис ышловзьӧм мужичӧй. – Честно говоря, о чём Вы сейчас говорили, конечно, для меня загадка и грех не пробовать!»
	Кӧзяйка тасьтіӧ лӧдіс пӧсь шыд ыджыд дарйӧн да пуктіс гӧсьтлы ныр улӧ. «А любӧйӧ мортӧ, чӧсмась пӧттӧдзыд! Приятного аппетита!» - нюмпыр шуис Илля Елен. Мӧд зэв окотапырысь пондіс панясьны шыд и, другысь, тшӧкмис да шаргӧдіс синъяссӧ – пань вылын «красуйтчис» пусьӧм шырлӧн той!
	«А э-э-то что?» - кетшалӧм ногӧн ньӧжмыда юаліс инспектор да мытчис паньсӧ кӧзяйкалань. Сэсся пыр тупкис кимодзӧн вомсӧ да тэрыба дӧвкнитіс-петіс жырйысь ывлаӧ.
	«А сё сюраӧ! Мыйнӧ, кыдзи тайӧ? Тайӧ прӧклятӧй шыръясыс менӧ инфарктӧдз вайӧдасны! И век, быдлаӧ пырӧны да пакӧститӧны!» - скӧрмис нывбаба. Сэсся тасьтіысь шыд бӧр кисьтіс гырничӧ да петкӧдіс помой гуӧ.
	«Тьпу! Всё, тепенньӧ бырис! Быть колӧ кодлыськӧ пыр-жӧ кань корсьны!» - пуксис табурет вылӧ да чышъян помӧн синвасӧ чишкис.
	Регыд ывлаысь пырис шогӧдӧм, няр чужӧма Иван Яковлевич, коді босьтіс киӧ картуз да папкасӧ, сэсся яндзимпырысь мунӧм водзвылын шыӧдчис кӧзяйка дорӧ: «Извините, Елена Ильинична и спасибо за угощение. Век не забуду! До свидания! У меня ещё дела!»
	А Илля Елен недыр на пукалыштіс да чеччис кок йылӧ, матыстчис ӧшинь дорӧ да кутіс сёрнитны аснога: «А мый вӧчан? Асы, кывлі Францияын лягӧйясдӧ сёйӧны, а Африкаын – крысаясдӧ да змеясдӧ... И нинӧм тай дивӧыс абу! Хм!»

Чериӧн вердысь кань

	Коркӧя ваӧвлӧм ичӧтик деревняын, кодӧс нимӧдлӧмны вашкасаяс......., овлӧмны гозъя Яр Изӧсим да Петыр Ӧбӧсь. Эськӧ и быдтылӧмны нёль челядьӧс да ставныс быдмӧм бӧрын бокын овмӧдчӧмны. Та серти на быдтасъяс бӧръя кадӧ гежӧда  волывлӧмны пӧрысьмӧм ай-мамыс дорӧ. Мый нин шуны, а олӧмыс гозъялӧн абу кокньыд вӧлӧма, кӧть эськӧ и ӧти кӧза на видзлӧмны.
	Ӧтчыд тӧвся кадӧ кык вӧла доддяа роч ветлысь-мунысьяс корсьӧм сӧглас кузя кольччасны шойччыны лун-вой кежлӧ пӧрысь гозъя ордын. А бӧрти, туйӧ петіг водзын, гӧсьтъяс лишӧдасны коми гозъялы джын мешӧк пызь да том рыжӧй кань. Выль олысьӧс нимтасны Лапикӧн. Регыд дед-баб казяласны, мый каньныс торйӧн нин ёна радейтӧ уль чери. Но, гӧгӧрвотӧм вӧлі мӧдтор – чериӧн-кӧ он верд, Лапик некымын лун-вой мысти дугдӧ шыръястӧ кутавны. Дерт, тӧв кадӧ Изӧсим дед ӧтнас эз вермы кыйны некутшӧм чери. И, со, ӧтчыд рытъя кадӧ пӧч ышӧдіс пӧльсӧ ас ки помысь вӧчавны быдпӧлӧс ворсанторъяс челядьлы пу вожъясысь, сёйысь, дӧра колясъясысь, а сэсся вежны чери вылӧ. «Зӧсимӧ, он ӧмӧй помнит кутшӧм быдкоя чачаястӧ праздникъяс кежлӧ вӧчавлім тэкӧд коркӧ? Весиг клубын выставка челядьлы вӧчлісны! Пӧмнитан?» - збодермис гӧтырыс казьтылӧмъясӧн.
	«Ӧ-ӧ-ӧ! Вӧсьӧйӧ, кымын во сэтысянь колис, гашкӧ и нелямын гӧгӧр! – нюмпыр вочааліс верӧсыс. – А кольӧма тай пӧраыс! Кутшӧм гажаа водзнас деревняын олім и колхоз, и совхоз дырйи, а ӧні ставыс кутіс вежсьыны... Дерт, позяс и прӧбуйтлыны, кужансямнымӧс, думайта, эг на удитӧ воштыны!»
	Кутшӧмкӧ кадколаст кольӧм бӧрти, кор нин тшӧжсисны бура унапӧлӧс вӧчӧм чачаяс, Ӧбӧсь баб телепон пыр медводз звӧнитлас Важгортса культура керкаӧн веськӧдлысьлы да вӧзъяс вежӧн чери вылӧ.
	Лунъяс мысти дед-баблы ваясны дас гӧгӧр килограмм чери, а кӧрӧб тыр вӧчӧмторъяссӧ нуасны Важгортӧ. А коркӧ бӧрти кывсяс Удора пасьтала газет пыр, мый Матев гозъялысь ки помысь вӧчӧмторъяссӧ Республикаса выставка вылын пасйӧмны торъя Дипломӧн. Нӧшта-на, Удорскӧй райсоюз козиналӧма нималысь мастерӧвӧйяслы нелямын килограмма тыр бочка сельдь. 
	Бӧрти, нималана гозъя серамсорӧн унаысь на казьывлӧмны да ошкывлӧмны каньнысӧ: «А аттьӧ бара тэныд, Лапикӧ, донукӧ миян, чериӧн миянӧс вердан...».

Тшак вотысьяс

	Шулӧмны тай водзнас, быттьӧкӧ медводз масляк тшак вотлӧмны сёльыбсаяс, кӧть и медъёна ошйысьлӧмны буткансаяс. И со, ӧтчыд кыдзи артмӧма...
	Коркӧ юнь тӧлысьын Илля дед босьтас аскӧдыс сизим арӧса Славик нима нуксӧ медводдза петӧм масляк вотны. Детинка зэв окотапырысь сӧгласитчас да пыр ошйысяс, мый медбур да чӧскыд мукӧд тшак на вотас масляк кындзи: «А ме, дедӧ, кужа корсьны и мукӧд тшак, а масляк сійӧ «шыжаӧсь»!»
	Регыд вӧраина чулькъяс гӧгралігӧн ӧти эрдйысь паныдаласны вӧтага масляк. «Но, вот, пиукӧ, кӧть и «шыжӧсь» тшакыс, а кутшӧм мича! – шыӧдчис Илля дед. – Жаль, мый ичӧт пуртӧс вунӧді сьӧрам босьтны да ковмас сӧмын «шляпкаяссӧ» чеглавны, а вужъя кокъяссӧ кольны муын, мед водзвылӧ нӧшта-на петасны».
	Кутшӧмкӧ кадколаст бӧрти дед тшапкысис, а детинка оз тыдав матігӧгӧрын. «Сла-а-вик! Тэ кӧ-ӧ-ні!?» - горӧдіс пӧрысь морт. Здук мысти боксянь кыліс нуклӧн воча гӧлӧс: «Дедӧ, ме тані! Пу горулын какася да асы, номъяс куш сітанӧс курччалісны!»
	«Но, вай ме тані тэнӧ виччыся! – нюмтыр вочавидзис дедыс, а сэсся ачыс мыйкӧ чукрасьны пондіс. – А менӧ, асы, тӧжӧ кынӧмӧс пыскӧ. Вай жӧ, и ме кокньӧдча пу горулын».
	Детинка сы кості котӧрӧн петіс эрдінӧ, но дедсӧ эз аддзы. «Ага-га-га! Дедӧ-ӧ! Тэ кӧні?» - кутіс горзыны Славик.
	«Пиукӧ, ме дорся, дорся! Виччышты недыр, ме, асы, сідзжӧ кокньӧдча», - шыӧдчис дед.
	Но, варов детинка виччысьӧм пыдди воськовтіс влдзлань. Регыд мысти ичӧтик эрдінӧ петкӧдіс тыра кӧрзинасӧ да пуктіс му вылӧ, сэсся чукӧстіс дедсӧ: «Дедӧ-ӧ! Волы татчӧ, мыйкӧ петкӧдла!» 
	Пуяс сайысь мыччысис дедыс да матыстчис нукыс дорӧ: «Но, петкӧдлы, мый вермин корсьны?»
	«А со, тайӧ сьӧд гӧмӧльӧкъясыс тшак али абу? – индіс чуньӧн детинка ас кӧрзина вылӧ. Пӧрысь морт видзӧдліс да гораа пондіс серавны: «А дитяӧ менам, тайӧ тэ чукӧртӧмыд лолалысь какашкаяссӧ... Ме нин тэныд водзнас висьтавлі тайӧ звер йылысь да картинкасӧ петкӧдлі, помнитан?»
	«Да, помнита. Сюра ӧш вылӧ похож, - воча висьтасис детинка. – Но, сэсся эн серавлы, ме ӧд мыйӧн тӧді...».
	«Вай жӧ, кисьты кӧрзинасьыд кыйдӧстӧ му вылӧ, да водзӧджыкколӧ ветлыны, а сэсся и бӧр гортлань мунам, - шеныштіс кинас дедыс. – Да-а-а, омӧля на тшакыс петӧма, кӧть и зэра поводя лунъяс сайын вӧлі».
	«Дедӧ, а сера гӧгрӧс шарикъясыс кодлӧн какашкаяс? – юаліс Славик да куртка зептысь перйис некымынӧс, медым петкӧдлыны. «Тайӧ шарикъяс кӧчильлӧн, - тӧдчӧдіс дед. – Но, вай жӧ сэсся какашкаяс йылысь ог пондӧ кад коллявны, масляк вотыштны кӧть нӧшта неуна колӧ, а то бабным миянӧс куш серавлас».
	И со, кор пондісны вуджны козъя-кыддза ин, дзик матын кывсис ратшмунӧм шы. Водзын мунысь дед бергӧдіс юрсӧ да чуймис – кутшӧмкӧ сӧмын дас воськов ылнаын сы вылӧ видзӧдіс паськыд сюра, дзормӧм тошка сьӧда-бурӧй гӧна багатыр кодь ай лола. Дерт, Славик сідзжӧ аддзис великан кодь зверӧс да ыдждӧм синъясӧн «стӧкан» моз сулаліс вӧрзьытӧг.
	Мый нин шуны, но виччысьтӧг Илля дед нэсйис. Лола чушнитіс да пыр лайкӧдіс вӧр пытшкӧ.
	«Тьпу! Оз тай волы! И колӧ жӧ нэсйыны сы кості! – чышкыштіс сосӧн нырвомсӧ дед да шыӧдчис нукыс дорӧ. – Но, мый-а, бур пи? Со, ми тэкӧд кутшӧм чассьӧа вӧйтыр вӧлӧмным. Выльӧн, пӧшти таӧдз сёрнитім лола какашкаяс йылысь, а сэсся Енмыс асы, ӧні миянӧс паныдаліс сыкӧд! Дивӧ да и сӧмын!»
	«Дедӧ, дедӧ! А ме весиг эг и повзьы! А кутшӧм лолаыс вӧлі ыджыд да еджгов кокъяса! – кутчысис дедыслы нукыс да содтіс. – А аски ми нӧштаысь ветлам вӧрӧ вотчыны?»
	Илля дед сывйыштіс Славикӧс юрӧдыс да нюмыштіс: «Неременнӧ, пиукӧ, ми тэкӧд быд вежалун пондам вӧрын ветлӧдлыны и тшак вотны, и будӧдчан турун-кор на чукӧртны! Миян  удораса вӧр-ваыс медся чуймӧдана, мича да озыр!»

Кодзувкоткарсянь отсӧг

	Коркӧ гожся кадӧ пес заптӧм помалӧм бӧрын кык рӧдвужсаяс Ӧльӧш Мить да Илля Валер, муктысаяс, пуксясны ю берег дорӧ мудз веськӧдны ас карӧм винаӧн.
	«Но, и Слава Богу, кӧть уджъястӧ помалім, - Шыадчас Мить. – Но, тайӧ сэсся тырмас тӧв кежлӧ. Да и горт дорын на тыра дровяник сулалӧ».
	Валер тэчаліс сумкаысь стӧканъяс да чери курник, восьтіс сулея доз да кисьталіс джынъя мыдтаӧн стӧканъясӧ. «Да-да! Зэв бур, мый водзджык на помалім, а то, со, ме лӧсьӧдча на чери кыйны ветлыны, - шуис вокыс да кыпӧдіс стӧкансӧ. – Став бурсӧ!»
	Регыд и Мить кокъяссӧ тапкӧдӧм бӧрын норасис: «А со, Валерӧ, тэнад, асы, кокъясыд оз висьны, а ме век мучаюсь. Быдкоя, эськӧ нин, мазьясӧн ниравлі, а некутшӧм гос эз ло. Кыдзи водзвылӧ, ог тӧд мый и думайтны!»
	«Хм! А мый думайтны? Со кыдзи менам батьӧ бурдӧдчи: трусик кежысь вӧлі пуксьӧ кодзувкоткар водзӧ, а кокъяссӧ нюжӧдӧ да пуктӧ кодзувкоткар вылӧ. Тадзи кутыштас джын час мында, а сэсся бӧр гачасяс. И татшӧм ногӧн – кык-куимысь ӧти вежалунӧ. Всё! Та бӧрти чань моз пондан чеччавны! Збыль, збыль отсалӧ! – нарадитіс воксӧ Илля Валер. – Дерт, талун нин оз артмы немтор, а аски заводитан. Но, вай жӧ, ӧні тайӧ юанторсӧ бырӧдам да гортӧ мунам, а то меным на порсь гидйысь куйӧд колӧ койны».
	Бӧртиджык гажмӧм воча вокъяс дӧвӧляпыр ӧдӧбсисны ас гортаныс.
	Кык лун мысти йӧз костын кывсьӧма, мый Ӧльӧш Мить дорӧ пельшер волӧма. А, вӧлӧмкӧ да, таӧдз мужичӧй кодзувкоткар вылын пукалӧма трусик кежысь кутшӧмкӧ кадколаст, а сэсся кор терпенньӧыс бырӧма пышйӧн горзігтырйи воштӧдчӧма ва дорӧдз да татшӧм ногӧн мынӧма кодзувкотъясысь. Дерт, бӧрти телӧыс гӧрдалӧма да пыктӧма чӧсӧдӧмысь. Бур мый пельшерыс сяммӧдчӧма колана отсӧг вӧчны.
	Та бӧрын кык воча вокъяс лёкалӧмны арся пӧраӧдз, а сэсся бӧр миритчасны. Но, кытчӧ воштысян, лёкавны оз позь ас йӧз костын!

«Плановикъяс»
(сӧрӧм)

	Коркӧ важӧн нин Слӧбӧда сиктын овлӧмны ӧти рӧдвужса котырысь петасъяс – Сеньӧй да Веньӧй. Кӧть и арлыдаӧсь нин вӧлӧмны, а могута кутӧм серти да збодерлунӧн торъявлӧмны мукӧд тшӧтшъяясысь. А нӧшта на, векджык ӧтлаын чери кыйлӧмны Мозын юын. Со, ӧтчыд тувсов пӧраӧ, йи кылалӧм бӧрын, аддзысясны берег дорын да кутасны сёрнитны кыдзи унджык прӧмыс шедӧдны. Пукса ногӧн пыж бердӧ да ляскысьӧмӧн медводз Сеньӧй вижӧдз тшынӧдӧм чуньясӧн заводитіс куритны каллянӧн да пондіс такӧдны воча вокыслы ассьыс кыйсьӧм йылысь план: «Веньӧй, таво чери «джагӧдны» пондам Пони видз кывтыдын, кӧні ёна ойдӧ вӧрладорса тыӧдзъяссӧ. Ме босьта дас кык кулӧм, а тэ – кызь кык ветельястӧ. Став ойдӧм инъяссӧ пыкам войвывсянь лунвывлань. Со, сэки, буретш, катысь чериыс доас «садӧкын». Сэсся пондіс му вывті беддьӧн гижыштыны ассьыс плансӧ: «Со, этатчӧ – кулӧмъяс чӧвтлам кытшӧн, а ю дорсяньыс бадь пӧлӧн – ветельяс вӧйтлам! Но, мый шуан?»
	Веньӧй медводз гыжйыштіс юрдзибсӧ да серампыр вочавидзис: «А, Сеньӧйӧ, тэ быттьӧ ӧні гижталін меным Напалеонлысь план. Тэ думышты, кыдзи-нӧ ми тэкӧд кыйӧдам чери катан туйяс, кор весиг ог тӧдӧ, кыті кыдзи  ойдас ю дорсӧ. Но-лы, вай ме тэныд чертита ассьым Кутузов план...».
	Вок босьтіс бедь да пондіс гижтыны ассьыс чертёж. «Вот, вот, видзӧд! На кой «хрень» тэнад планыд, кор менам медся бурыс! – тӧдчӧдіс сійӧ. – Со, видзӧд и кывзы кыдзи ме планируйта. Ӧтикӧ, чериыс катӧ ю кузя рытыввывсянь, сідзкӧ миян колӧ вӧйтасьны асыввывсянь! Мӧдкӧ, чериыс катӧ ю берег дорті, сідзкӧ, медым визув инӧ не веськавны, сиптавны колӧ куръя да вис вомъястӧ. Сӧгласен?»
	Сеньӧй воча дӧвкнитіс юрнас, сэсся джагалі табак тшынӧн да гора лёкнога кашкис и сы бӧрын сӧмын вочавидзис: «Прӧкшат оз тай волы табакыслы! Эськӧ, планыд и бур, но эм ӧтик тырмытӧмтор!» Чуньсӧ вывлань чургӧдӧмӧн сійӧ друг нюмыртчыліс: «А вунӧдін, мый татшӧм сяма кыйсьысьясыс абу сӧмын ми тэкӧд! Асы, талун нин кык пыжаяс кывтісны чери кыйны, а ми тэкӧд тані, пока берег дорын планируйтам – став бур кыйсян местаяссӧ вӧталасны!»
	Артмис чӧв-лӧнь. Кыкнанныс думӧ усины. Здукъяс мысти Веньӧй чеччис кокъяс вылӧ: «Да-а! Миян аски жӧ колӧ петны ю вылӧ! Да, ми бур ладӧн кык вежалунӧн шедӧдам пыж тыр чери! А мый-а, думайтан ме бакъяла? Майбыр, эм на миян и вӧрас, и вын, и кужансям, и зільлун! Нӧшта на, со меным куим лагун колӧ – ӧтикын кебӧс солышта, мӧдын – сын, коймӧдын – сир да, дерт жӧ, туис мыдта пӧк! Менам сваття зэв радейтӧ кебӧс, а сват – сир, а ми пӧчкӧд – сын сёйысьяс!» 
	Сэсся и Сеньӧ радпырысь ышловзис: «Ак! А, со ми, пӧчкӧд, быдкоя чери радейтам! Вӧвліс, кор пӧжасяс донаӧй да ме асывбыдӧн кык-куим чери курник ньылышта да пӧк на паняла пӧшти джын тасьті мыдта! Но, вай жӧ видзӧдлам, мый Енмыс сетас!» Буракӧ другысь сылӧн вежсис чужӧмыс. Морт клапкис киясӧн: «Энлы, энлы! Меным на ӧд пыжсӧ колӧ дзоньтавны-дӧмны да сирӧн дзужавны! Ӧй-йӧ-йӧ!»
	«А меным ӧд, сё сирӧ, сидзжӧ колӧ пыжлысь набойсӧ дзоньтавны! – яндзимпырысь сідзжӧ висьтасис Веньӧй. – Но, ми тэкӧд бур жӧ вӧлӧмным Напалеон да Кутузов! Да-а!»
	Сэсся Сеньӧй сывйвштіс воксӧ да нюмпыр ыджда лолыштіс: «А Веньӧй, бур мортӧ, кытчӧдз ми пондам тэкӧд пыжъяс дзоньтавны, мукӧд кыйсьысьяс удитасны миянтӧг нин джагӧдны черисӧ Пони видз гӧгӧрысь. Вай жӧ, ог пондӧ йӧйтавны, а спӧкӧя кыйсьыштам ас гортса матігӧгӧрын, ӧд тувсов чериыс тырмӧмӧн лоас быдӧнлы. А аски ме дорын сурӧн чӧсмасьыштам да вӧлисти планируйтам чери кыйӧм...».
	Веньӧй серӧктіс: «А «сё сизимӧ», со ми кутшӧм тэкӧд плановикъяс, йӧз серам, кодлы-кӧ висьтавны. Тьпу!»
	Сэсся вокъяс киасисны да кайисны торйӧн ас гортаныс. 













! «Не всё бывает в жизни как хотелось,
Порою очень скверно на душе.
Но, вот, однажды всё внутри 
                                       так встрепенулось,
Что образ свой увидел на клише».
                                              (Роман Лопатин)
«Образ на клише»
(пародия)

Не всё бывает в жизни как хотелось,
Метанья, помыслы реальны лишь во сне.
Хоть вой, проблемы одолели, так случилось,
Порою очень скверно на душе.

Но, вот, однажды всё внутри так встрепенулось,
Что духом я воспрял в один момент.
Былое, прежнее спокойствие ко мне вернулось,
Ведь раньше перед Богом дал обет.

Так вот откуда чудеса святого Духа!
Недолго от волненья пребывая в лёгком мандраже.
И, правда, в назиданье впредь наука,
Что образ свой увидел на клише.


«Сиг – благороднейшая рыба,
Но, вряд ли, уж такая без греха?
Присоской рот и нету зуба,
Зато, какая вкусная уха!»
                      (Валентин Коровин)
«Спасибо сигу»
(пародия)

Сиг – благороднейшая рыба,
Белым-бела и серебрится.
Присоской рот и нету зуба,
А перед нерестом постится.

Красива, элегантна и тиха,
В семействе почитают, дорожат.
Но, вряд ли, уж такая без греха?
Хотя, глаза в глаза не говорят.

Лишь в чистом омуте
Предпочитает обитать.
Игристая с мальками в хороводе,
Но, чаще любит всё мечтать.

С другими обитателями рек
Учтива, вежлива и простодушна.
Однако, не бывает без утех,
Когда пирует – непослушна!

Так воздадим же почести сигу,
Досыта утолим свой голод.
Спасибо скажем за уху,
А рыбе посвятим некролог!

«Я бегу против ветра,
И от гнусов спасаюсь.
Ещё два километра,
И везде искупаюсь».
         (Иван Боргачёв)
«Добежал до воды»
(пародия)

Вот уж лето проходит,
А я ещё не купался.
Хоть до речки тропинка уводит,
Наконец, освежиться решился.

Я бегу против ветра,
И от гнусов спасаюсь.
Ещё два километра,
И в воде искупаюсь.

Комары, мошкара искусали,
От уморы невольно чихнул.
Даже уши немного завяли,
Добежал до воды и нырнул…

«За что напасти нам такие?
Два года от «ковида» берегись.
И, правда, времена настали непростые,
Общаться с кем угодно я стыжусь».
                                                                                                                                  (Григорий Якименко)
«Не уймусь»
(пародия)

Скажите, люди добрые, кто знает,
За что напасти нам такие?
Кому-то нипочём, другой мечтает,
В своём мирке живут спокойно лишь «крутые».

Ведь никому от пандемии спасу нет,
Два года от «ковида» берегусь.
А всё-таки я не открою свой секрет,
Перед иконой каждый день молюсь.

И, правда, времена настали непростые,
И даже ночью в маске сплю.
И каждый раз мне снятся сны дурные,
Но, вакцинироваться пока я не спешу.

На улице не замечаю я знакомых,
Общаться с кем угодно я стыжусь.
Закрыл лицо, гарцую в сапогах хромовых,
Пока не заболею, не уймусь!

Ну, вот, год Кролика настал,
Такой «пушистый» и «ушастый».
И со стола капусту всю сожрал,
Тихоня, а какой глазастый.
                           (Иван Карамышев)
«Год кролика»
(пародия)

Ну, вот, год Кролика настал,
Все вместе подняли бокалы.
Хотя и накануне впрямь устал,
Я всё же, стол накрыл навалом.

А сколько поздравлений от души,
Желали гости всем на диво.
Но, вдруг, услышал голос: «Не спеши!
И к кролику ты отнесись учтиво!»

И лишь потом его я увидал,
Такой «пушистый» и «ушастый».
Он со стола капусту всю сожрал,
Тихоня, а какой глазастый!

«Под стук колёс я размышляю,
В вагоне душном комары жужжат.
Ведь от укусов я всерьёз страдаю,
Другие пассажиры, хоть бы «хны», храпят!»
                                                   (Андрей Шилов)
«Бессонная ночь»
(пародия)

Мне часто приходилось жарким летом,
Потребным образом курсировать не раз.
Признаться честно, не было секретом,
Глядеть в окно, оценивать пейзаж.

Вот так на поезде, по рельсам,
Под стук колёс я размышляю.
И как дарил цветы я гейшам,
А вот когда-же повезёт, не знаю.

Настала ночь бессонная, аж жуть!
В вагоне душном комары жужжат.
А может, натощак винца гульнуть?
Для тонуса, пожалуй, в аккурат!

Уже я после ехал не взирая,
Однако, комары по-прежнему едят.
Ведь от укусов я всерьёз страдаю,
Другие пассажиры, хоть-бы «хны», храпят!

«Весенний запах, ароматы, всё цветёт,
Как здорово с утра для «храбрости» принять.
А ведь страдает тот, кто вечером пьёт,
Таким ни радости, ни вдохновенья не видать».
                                                      (Семён Коржаков)
«Весеннее вдохновение»
(пародия)

«Весенний запах, ароматы, всё цветёт,
Какая радость и в душе какое вдохновенье!
А вот скворец уселся на антенну и поёт,
Соседи во дворе устроили броженье.
И как всегда, окно на кухне распахнул,
Любимый завтрак приготовил на столе.
Не грех, что перед трапезой чихнул,
Да так, что кошку сдую на крыльце.

Как здорово с утра для «храбрости» принять,
Когда по «сто», когда и невзначай побольше.
Ведь как-то надо и здоровье поддержать,
По правде, каждый хочет жить подольше.

А ведь страдает тот, кто вечерами пьёт,
Причём, напитки смешивает разных марок.
Напьётся лишнего, потом посуду бьёт,
А близким каково – такой «подарок»!

Таким ни радости, ни вдохновенья не видать,
А как иначе, если нет ума и воздержанья.
К примеру, я лишь по утрам люблю поддать,
Но, вечерами душу заливать – не вижу утешенья!

«Итак, в онкологической больнице нахожусь,
Где «блудный» рак лучением сжигают.
Сто грамм бы выпить да стыжусь,
Когда другие о страстях мечтают».
                                          (Неизвестный пациент)
«Не падать духом!»
(пародия)

«Итак, в онкологической больнице нахожусь,
Признаться, хвастать настроеньем нет причин.
Я, как и все, исправно тут лечусь,
В палате четверо нас, немощных мужчин.

Вот у меня – предстательная железа,
А у другого – в горле рак образовался.
[bookmark: _GoBack]У третьего-четвёртого поражена кишка,
Ну, в общем, каждый «доигрался»!

Здесь для меня «зелёная» тоска,
Где «бледный» рак лучением сжигают.
Эх, мне б на речке половить ерша,
А лучше глухарей послушать, как токуют.

А, впрочем, не хочу я больше унывать,
Сто грамм бы выпить да стыжусь.
Порядком надоело здесь бездельничать и спать,
Ведь я могу ещё трудиться, чем горжусь.

Да, не могу я духом падать,
Пусть сполохи смеются и играют.
Ещё хочу оставшие грехи замазать, 
Когда другие о страстях мечтают!













